**Titel: Digitale services der skaber nærhed og sammenhæng**

## Oplægsholder: Pernille Greisen, Afdelingssygeplejerske, Nordsjællands Hospital

## Resumé:

Som patient tilbringer man kun en brøkdel af tiden på hospitalet, og man har derfor begrænset mulighed for dialog med klinikerne. Det nære sundhedsvæsen kan således virke meget fjernt i tidspunkterne mellem hospitalsbesøgene.

På Ortopædkirurgisk Afdeling på Nordsjællands Hospital har vi derfor valgt at arbejde med den digitale serviceoplevelse, så vi kan støtte vores patienter både før, under og efter besøg hos os. Ved at bruge kommunikationsplatformen fra virksomheden Emento har vi udviklet et digitalt servicetilbud, som vi kalder ”Min Forløbsassistent”.

Forløbsassistenten giver via en app patienten den rette viden på det rette tidspunkt i behandlingsforløbet. På den måde kan vi løbende guide vores patienter, selvom de ikke er fysisk tilstede på hospitalet.

Indlægget omhandler ”Min Forløbsassistent” og værdien for både patinterne og hospitalet herunder fokus på tryghed, nærhed, patienttilfredshed, nedbringelse af udeblivelser, optimering af arbejdsgange og accelerering af patientforløb.

## budskaber som deltagerne kan forvente at få med fra oplægget

1: Hvordan kan vi skabe et mere nært sundhedsvæsen, uden at patienterne er fysisk tilstede på hospitalet?

2: Hvilken værdi har rettidig patientinformation for patienten?

3: Hvordan skaber rettidig patientinformation grundlag for optimering i klinikken?